paragraph_text: Srednje Selo nalazi se 2&nbsp;km u unutrašnjosti Šolte, srednjedalmatinskog otoka koji je s gradom Splitom povezan svakodnevnom trajektnom linijom. Šolta je poznata po plažama, a zbog blizine i čestih trajektnih veza rado je posjećuju Splićani i gosti splitske regije. More i uvala Krušćica udaljeni su 2&nbsp;km, a dostupni su automobilom, biciklom ili pješice.mini|200px|lijevoMalo srednjovjekovno selo se razvilo oko crkve sv. Blažene Djevice Marije od Očišćenja. U naselju je prisutna ruralna seoska arhitektura, idilične kamene kuće s konobom i dvorom ograđenim zidovima. Posebnu ljepotu čine izvučeni prozori u krovu i kameni slivnici za skupljanje kišnice u gustijernu. U dvorištima se vide stare kamenice za čuvanje maslinovog ulja i stare zelene bačve za vino. U centru sela je stara zgrada "Bratovštine Blažene Djevice Marije od Očišćenja". Stara, napuštena škola govori nam da je njeno vrijeme prohujalo, djeca idu u novu školu u Grohote. Na gornjoj cesti u pravcu Grohota nalazi se mala crkvica Blažene Djevice Marije od Presvetog Ruzarija, sagrađena od istoimene Bratovštine 1910. godine., Stanovništvo se bavi poljodjeljstvom, maslinarstvom i vinogradarstvom. U selu nema ni trgovine ni gostionice, tek poneki atelijer domaćeg slikara. Do Grohota općinskog centra otoka može se prošetati u miru kroz maslinike i vrtove gornjom cestom, a sam je put dugačak oko 2&nbsp;km. Selo je povezano autobusom sa svim naseljima na otoku. Do Rogača trajektne luke za Split ima oko 3,5&nbsp;km. Iznad sela na 182 metra nadmorske visine nalazi se Strličina cisterna za vodu s naplavom.